stanford-oval/wikipedia huggingface dataset:
La Tortura
וידאו קליפ

הווידאו קליפ לשיר צולם ובוים על ידי מייקל האוסמן שאמר יש עלילה פשוטה מאוד: מדירתה החדשה של החברה, סאנס מרגל ועוקב אחרי כל צעד על שאקירה אם זה כשהיא הולכת ברחוב עם שקית בצל בדרכה לדירה שלה, ואם בסצנה שהיא נמצאת בצד השני של הדירה מדירתה של חברה סנס עצמו. כאשר שאקירה נכנסת לדירתה, היא מחליפה בגדים. מאותו רגע, נזכר סאנס בעניינים שהשניים עשו בעבר כזוג, בעוד שאקירה מגלה את ריקודי האני-אגו שלה על גג הבניין, בעוד שהיא מכוסה בצבע שחור. הכוריאוגרפיה של הקליפ המוזיקלי נעשתה על ידי ג'יימי קינג ושאקירה עצמה.
הווידאו קליפ, כפי שהיה בפעם הראשונה ב-MTV הראה פרק שלם של כל ההכנות לקליפ (עם כתוביות באנגלית). זה היה גם הווידאו קליפ השני בשפה הספרדית אי פעם להיכנס לספירה לאחור של Live Request, והגיע לשיא במספר כשהיה במקום ה-4. ניתן גם לציין כי הווידאו של "La Tortura" היה אחד הראשונים בשפה הספרדית שקיבל הצגות ושידורים מאסיביים על הזרם המרכזי של ערוצי המוזיקה האמריקאית וקנדה כאשר שודר ללא הרף בערוצי מוזיקה כגון: MTV, VH1 ו-MuchMusic. לגרסת הרמיקס של השיר, הידועה בשם "(La Tortura (Shaketon Remix", יש ווידאו קליפ משלה (בהנחיית האוסמן) שמציגה כמה סצנות שלא נראו קודם לכן. את הווידאו קליפ הזה ניתן לראות בגרסת שילוב שני אלבומי האולפן שלה. Oral Fixation כרכים 1 & 2. הווידאו קליפ של השיר היה מועמד עבור הווידאו קליפ הטוב ביותר של אישה, הטוב ביותר עבור הווידאו דאנס והנצפה ביותר של פרסי ה-VMA של MTV, בשנת 2005. מונה הצפיות של הווידאו קליפ נכון לאוקטובר 2022 עומד על למעלה מ-714 מיליון צפיות ביוטיוב. והוא מדורג במקום ה-10 בקליפים המצליחים ביותר של שאקירה.
רמיקסים

האלבום כלל רמיקס של השיר שנעשה על ידי גוסטבו סליס שכותרתו "The Shaketon Mix", כאשר יש מיזוג עם המקצב של הרגאטון ובנוסף עם המקצב המקורי של השיר. סרט מוזיקה נפרד (בבימויו של מיכאל האוסמן) נעשה גם עבור רמיקס זה. סרטון זה גם נכנס לספירה לאחור של TRL. רמיקס רשמי נוסף שנעשה על ידי "Tracy Young Special According Mix" זכה להצלחה ולהתייחסות והיו רמיקסים אחרים אשר נעשו גם על ידי די ג'ייאים אחרים בצורה עצמאית. השיר עצמו זכה לגרסאות כיסוי רבות, ובנוסף לרמיקסים רבים.
רשימת השמעה

Maxi CD
"La Tortura" (גרסת האלבום) - 3:36
"La Tortura" (שאקאנטון רמיקס) - 3:12
"La Pared" (גרסה אקוסטית) - 2:39
מיקומי שיא

השיר זכה להצלחה עולמית בכל המצעדים ברחבי העולם כאשר נכנס לעשירייה הפותחת ב-20 מדינות ברחבי העולם, ובנוסף נכנס לחמישייה הפותחת בלמעלה מ-15 מדינות ברחבי העולם, והגיע לצמרות המצעדים בלמעלה מ-6 מצעדים שונים ברחבי העולם.
|   ‏‏‏  מצעדים ודירוגים (2005)> מדינה |   ‏‏‏  מצעדים ודירוגים (2005)> מצעד |   ‏‏‏  מצעדים ודירוגים (2005)> מיקום שיא |   ‏‏‏  מצעדים ודירוגים (2005)>  |
| --- | --- | --- | --- |
|  אוסטריה | Ö3 אוסטריה טופ 40‏ | 3 |  |
|  אירופה | אירופה הוט 100 | 5 |  |
|  איטליה | מצעד הסינגלים האיטלקי | 3 |  |
|  ארצות הברית | בילבורד הוט 100 | 23 |  |
|  ארצות הברית | מצעד השירים הלטיניים | 1 |  |
|  ארצות הברית | מצעד השירים הטרופיים | 1 |  |
|  ארצות הברית | מצעד שירי הפופ הלטיניים | 1 |  |
|  גרמניה | GfK – טופ 100 | 4 |  |
|  דנמרק | היטליסטן | 7 |  |
|  הולנד | מצעד 40 הסינגלים ההולנדיים | 3 |  |
|  הולנד | מצעד 100 הסינגלים ההולנדיים | 2 |  |
|  הונגריה | Rádiós Top 40 | 1 |  |
|  הרפובליקה הדומיניקנית | מוניטור לטינו | 24 |  |
|  ולוניה | אולטראטופ 40 | 5 |  |
|  ונצואלה | רקורד ריפורט | 1 |  |
|  חבר המדינות | טופ-היט | 2 |  |
|  יוון | IFPI Greece | 4 |  |
|  מקסיקו | טופ 100 – מקסיקו | - |  |
|  ספרד | PROMUSICAE | 1 |  |
|  פורטוגל | מצעד הסינגלים הפורטוגזי | 1 |  |
|  פינלנד | המצעדים הפיניים הרשמיים | 6 |  |
|  פלנדריה | אולטראטופ 50 | 8 |  |
|  צ'כיה | ČNS IFPI | 24 |  |
|  צרפת | SNEP | 7 |  |
|  קנדה | קנדה הוט 100 | 21 |  |
|  רומניה | מצעד השירים הרומני | 1 |  |
|  שוודיה | סוורייטופליסטן | 6 |  |
|  שווייץ | המצעד השווייצרי | 2 |  |
|   ‏‏‏  מצעדי סוף שנה (2005)> מדינה |   ‏‏‏  מצעדי סוף שנה (2005)> מצעד |   ‏‏‏  מצעדי סוף שנה (2005)> מיקום שיא |   ‏‏‏  מצעדי סוף שנה (2005)>  |
| --- | --- | --- | --- |
|  אוסטריה | Ö3 אוסטריה טופ 40‏ | 14 |  |
|  אוסטרליה | מצעד הסינגלים האוסטרלי | 3 |  |
|  אירלנד | מצעד הסינגלים האירי | 12 |  |
|  ארצות הברית | בילבורד הוט 100 | 60 |  |
|  ארצות הברית | מצעד השירים הלטיניים | 1 |  |
|  ארצות הברית | מצעד שירי הפופ הלטיניים | 2 |  |
|  גרמניה | GfK – טופ 100 | 24 |  |
|  הולנד | מצעד 40 הסינגלים ההולנדיים | 3 |  |
|  הולנד | מצעד 100 הסינגלים ההולנדיים | 14 |  |
|  הונגריה | Rádiós Top 40 | 9 |  |
|  ולוניה | אולטראטופ 40 | 10 |  |
|  חבר המדינות | טופ-היט | 10 |  |
|  ספרד | PROMUSICAE | 4 |  |
|  פלנדריה | אולטראטופ 50 | 22 |  |
|  צרפת | SNEP | 22 |  |
|  רומניה | מצעד השירים הרומני | 3 |  |
|  שווייץ | המצעד השווייצרי | 3 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  אוקראינה | טופ-היט | 150 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 4 |  |
פרסים ומועמדויות

| שנה | טקס | קטגוריה | מועמדות | תוצאה | מקור |
| --- | --- | --- | --- | --- | --- |
| 2005 | פרסי הווידאו-קליפים של MTV | בחירת הצופים | "La Tortura" | מועמדות |  |
| 2005 | פרסי הווידאו-קליפים של MTV | הקליפ הנשי הטוב ביותר | "La Tortura" | מועמדות |  |
| 2005 | פרסי הווידאו-קליפים של MTV | קליפ הדאנס-אלקטרוני של השנה | "La Tortura" | מועמדות |  |
| 2005 | פרסי המוזיקה של בילבורד | השיר הלטיני של השנה | "La Tortura" | זכייה |  |
| 2005 | פרסי המוזיקה של הבילבורד הלטיני | שיר השנה | "La Tortura" | זכייה |  |
| 2005 | פרסי המוזיקה של הבילבורד הלטיני | השיר הוואקלי של השנה | "La Tortura" | זכייה |  |
| 2005 | פרסי המוזיקה של הבילבורד הלטיני | הרינגטון של השנה | "La Tortura" | זכייה |  |
| 2005 | פרסי הווידאו-קליפים של דרום אמריקה | הווידאו קליפ של השנה | "La Tortura" | זכייה |  |
| 2005 | פרסי המוזיקה של NRJ | השיר הבינלאומי של השנה | "La Tortura" | זכייה |  |
| 2006 | פרסי גראמי הלטיני | שיר השנה | "La Tortura" | זכייה |  |
| 2006 | פרסי גראמי הלטיני | הקלטת השנה | "La Tortura" | זכייה |  |
| 2014 | פרסי VEVOCertified# | גריפה של מעל ל-100 מיליון צפיות | "La Tortura" | זכייה |  |
נתוני מכירות

| מדינה | תארים | מכירות |
| --- | --- | --- |
| אוסטריה (IFPI Austria) | זהב | 15,000 |
| איטליה (FIMI) | זהב | 25,000 |
| ארצות הברית (RIAA) | פלטינה 32× (לטיני) | 1,920,000 |
| גרמניה (BVMI) | זהב | 150,000 |
| דנמרק (IFPI Denmark) | זהב | 7,500 |
| מקסיקו (AMPROFON) | זהב | 30,000 |
| שווייץ (IFPI Switzerland) | זהב | 20,000 |
רינגטון
| ארצות הברית (RIAA) | פלטינה | 1,000,000 |
סיכום
| בכל העולם | — | 12,000,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 12 באפריל 2005 | הורדה דיגיטלית | אפיק |  |
| עולם | 30 במאי 2005 | תקליטור | אפיק |  |
קומיקים

| --- | --- |
משפחת קומיקים בדאגסטן
משפחת קומיקים בדאגסטן
 אוכלוסייה
 כ-400,000
 ריכוזי אוכלוסייה עיקריים
 דאגסטן, צפון אוסטיה - אלניה, מחוז טיומן, המחוז האוטונומי חנטי ומנסי (אוגרה), צ'צ'ניה
 שפות
 קומיקית
 דת
 אסלאם סוני
 קבוצות אתניות קשורות
 עמים טורקיים אחרים בדאגסטן
דגל העם הקומיקי
הקומיקים (בקומיקית: къумукълар, "קומוקלאר"; ברוסית: кумыки, "קומיקי") הם עם טורקי החי במישור הקומיקי בצפון דאגסטן (צפון קווקז), באזור נהר טרק, ועל חוף הים הכספי. הקומיקים מהווים כ-14.2% מאוכלוסיית דאגסטן, ובשנת 2002 נערך סקר אוכלוסין שמצא כי מספרם הכולל בדאגסטן הוא 365,804. כן שוכנים כ-12,700 קומיקים בצפון אוסטיה - אלניה, 12,300 קומיקים שוכנים במחוז טיומן, 9,600 קומיקים הם תושבי המחוז האוטונומי חנטי ומנסי (אוגרה), 8,900 קומיקים שוכנים בצ'צ'ניה ואלפים בודדים במקומות נוספים ברחבי הפדרציה הרוסית.
הקומיקים דוברים את השפה הקומיקית (אנ'), המשתייכת למשפחת השפות הטורקיות. הקומיקים מחזיקים בדת האסלאם הסוני, אך ישנם מנהגים עממיים השומרים על רוח התקופה הקדם איסלמית.
יש הסבורים כי העמים "קאמי" ו"קאמאקים" המופיעים בכתבי תלמי הם הקומיקים. כמו כן ישנם הרואים בהם צאצאי הכוזרים, שהתאסלמו לאחר נפילת הממלכה הכוזרית. המלומד א' ואמברי מניח כי הקומיקים הגיעו למקום מושבם הנוכחי בשיאה של האימפריה הכוזרית במהלך המאה ה-8. במהלך המאה ה-16 עד המאה ה-18 הקימו הקומיקים ממלכה עצמאית שמושבה בטארקי והיא הונהגה על ידי מנהיג שתוארו "שמחל". בשנת 1559 החלה החדירה הרוסית לאזור, והצאר פטר הגדול החל לבנות מצודות בטריטוריה הקומיקית. החדירה הרוסית המשיכה עד הסכם גוליסטן מ-1813 שסיפח את כל אזור דאגסטן לתחום האימפריה הרוסית. לאחר נפילת ברית המועצות הפכה דאגסטן לסובייקט פדרלי של הפדרציה הרוסית. חוקת דאגסטן מקפידה על מתן שוויון לעמי דאגסטן השונים והכרה בתרבותם, ובכללם הקומיקים. ישנם לאומנים קומיקים כסלאו אלייב הקוראים להשתלטות הקומיקים על דאגסטן, ברוח האימפריה הכוזרית העתיקה.
בני מקארתי

בנדיקט סאול "בני" מקארתי (באנגלית: Benedict Saul "Benni" McCarthy; נולד ב-12 בנובמבר 1977 בקייפטאון) הוא כדורגלן עבר דרום אפריקאי ששיחק בעמדת החלוץ.
מקארתי הוא מלך השערים של נבחרת דרום אפריקה בכל הזמנים, לאחר שכבש במדיה 32 שערים ב-80 הופעות. במהלך הקריירה שיחק בליגות הבכירות בהולנד, ספרד, פורטוגל ואנגליה, והתואר המשמעותי ביותר בו זכה היה ליגת האלופות עם פורטו.
קריירת משחק > נבחרת דרום אפריקה

מקארתי רשם את הופעת הבכורה שלו בנבחרת דרום אפריקה ב-4 ביוני 1997, במשחק ידידות מול הולנד. הוא ייצג את נבחרתו בגביע אפריקה לאומות 1998, שם כבש את שערי הבכורה שלו בנבחרת בניצחון 4-1 על נמיביה בשלב הבתים. מקארתי כבש את כל ארבעת שעריה של נבחרתו במשחק. הוא הוסיף וכבש את שערה הראשון של נבחרתו בניצחון 2-1 על מרוקו ברבע הגמר, וכבש צמד בחצי הגמר בניצחון 2-1 על הרפובליקה הדמוקרטית של קונגו. דרום אפריקה נעצרה רק בשלב הגמר, שם נוצחה 2-0 על ידי מצרים. בסך הכל רשם מקארתי שבעה שערים וזכה בתוארי מלך השערים והשחקן המצטיין בטורניר. בקיץ של אותה שנה השתתפה דרום אפריקה במונדיאל 1998, הופעה ראשונה בתולדותיה בגביע העולם, ומקארתי היה כובש השער הראשון בתולדותיה במונדיאלים, כשהשווה ל-1-1 מול דנמרק במשחק השני של שלב הבתים. מקארתי גם היה הדרום האפריקאי הראשון שכובש בשני מונדיאלים שונים, לאחר שכבש במשחק ההפסד לספרד במשחק השלישי והאחרון של נבחרתו בשלב הבתים של מונדיאל 2002. בשני המונדיאלים לא צלחה דרום אפריקה את שלב הבתים.
בחלקים גדולים בקריירה של מקארתי נוצרה מחלוקת סביב מיעוט הופעותיו בנבחרת, וזאת על רקע התנגשות עם משחקים ואימונים של קבוצותיו האירופאיות. למרות זאת, הוא הצליח לשבור את שיא הכיבושים לשחקן בנבחרת בשנת 2008, ועקף את שון ברטלט בדרך לתואר מלך השערים של הנבחרת בכל הזמנים.
לקראת מונדיאל 2010 שנערך במדינתו, ניסה מקארתי לחזור לכושר משחק לאחר מספר פציעות, תוך שהוא סופג ביקורת על עודף משקל. בסופו של דבר הוא לא נכלל בסגל לקראת הטורניר, וסיים את דרכו הבינלאומית עם 32 שערים ב-80 הופעות בינלאומיות.
תארים

אליפות הולנד: 1997/1998
הגביע ההולנדי (2): 1997/1998, 1998/1999
גביע האינטרטוטו: 2000
ליגת האלופות: 2003/2004
אליפות פורטוגל (2): 2003/2004, 2005/2006
הגביע הפורטוגזי: 2005/2006
הגביע הביניבשתי: 2004
הסופר קאפ הפורטוגזי (2): 2003, 2004
אליפות דרום אפריקה: 2011/2012
סטטיסטיקות > מועדונים באירופה

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | באירופה> הופעות | באירופה> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- |
| 1997/1998 | אייאקס אמסטרדם | הולנד ארדיוויזיה | 16 | 9 | - | - | - | - | 16 | 9 |
| 1998/1999 | אייאקס אמסטרדם | הולנד ארדיוויזיה | 19 | 11 | - | - | - | - | 19 | 11 |
| סך הכל | סך הכל | סך הכל | 35 | 20 |  |  |  |  | 35 | 20 |
| 1999/2000 | סלטה ויגו | ספרד לה ליגה | 31 | 8 | - | - | 5 | 3 | 36 | 11 |
| 2000/2001 | סלטה ויגו | ספרד לה ליגה | 19 | 0 | - | - | 4 | 4 | 23 | 4 |
| 2001/2002 | סלטה ויגו | ספרד לה ליגה | 2 | 0 | 1 | 0 | 1 | 1 | 4 | 1 |
| 2002/2003 | סלטה ויגו | ספרד לה ליגה | 14 | 2 | - | - | 5 | 3 | 19 | 5 |
| סך הכל | סך הכל | סך הכל | 66 | 10 | 1 | 0 | 15 | 11 | 82 | 21 |
| 2001/2002 | פורטו | פורטוגל פרימיירה ליגה | 11 | 12 | - | - | - | - | 11 | 12 |
| 2003/2004 | פורטו | פורטוגל פרימיירה ליגה | 29 | 20 | - | - | 12 | 4 | 41 | 24 |
| 2004/2005 | פורטו | פורטוגל פרימיירה ליגה | 22 | 11 | - | - | 9 | 3 | 31 | 14 |
| 2005/2006 | פורטו | פורטוגל פרימיירה ליגה | 23 | 3 | 1 | 0 | 4 | 1 | 28 | 4 |
| סך הכל | סך הכל | סך הכל | 85 | 46 | 1 | 0 | 25 | 8 | 111 | 54 |
| 2006/2007 | בלקברן רוברס | אנגליה פרמייר ליג | 36 | 18 | 6 | 3 | 8 | 3 | 50 | 24 |
| 2007/2008 | בלקברן רוברס | אנגליה פרמייר ליג | 31 | 8 | 3 | 1 | 4 | 2 | 38 | 11 |
| 2008/2009 | בלקברן רוברס | אנגליה פרמייר ליג | 28 | 10 | 5 | 3 | - | - | 33 | 13 |
| 2009/2010 | בלקברן רוברס | אנגליה פרמייר ליג | 14 | 1 | 5 | 3 | - | - | 19 | 4 |
| סך הכל | סך הכל | סך הכל | 109 | 37 | 19 | 10 | 12 | 5 | 140 | 52 |
| 2009/2010 | ווסטהאם יונייטד | אנגליה פרמייר ליג | 5 | 0 | - | - | - | - | 5 | 0 |
| 2010/2011 | ווסטהאם יונייטד | אנגליה פרמייר ליג | 6 | 0 | 2 | 0 | - | - | 8 | 0 |
| סך הכל | סך הכל | סך הכל | 11 | 0 | 2 | 0 |  |  | 13 | 0 |
| סך הכל קריירה אירופית | סך הכל קריירה אירופית | סך הכל קריירה אירופית | 306 | 113 | 23 | 10 | 52 | 24 | 371 | 147 |
סטטיסטיקות > נבחרת לאומית

| נבחרת דרום אפריקה> שנה | נבחרת דרום אפריקה> הופעות | נבחרת דרום אפריקה> שערים |
| --- | --- | --- |
| 1997 | 3 | 0 |
| 1998 | 15 | 11 |
| 1999 | 5 | 2 |
| 2000 | 6 | 2 |
| 2001 | 7 | 2 |
| 2002 | 11 | 4 |
| 2003 | 4 | 2 |
| 2004 | 5 | 2 |
| 2005 | 6 | 3 |
| 2006 | 3 | 1 |
| 2007 | 4 | 1 |
| 2008 | 6 | 2 |
| 2009 | 3 | 0 |
| 2010 | 1 | 0 |
2011: 0
| 2012 | 1 | 0 |
| סה"כ | 80 | 32 |
חיים אישיים

מקארתי נולד בקייפטאון, בשכונה שהתאפיינה באחוזי אבטלה גבוהים ובכנופיות אלימות. אחיו הגדול ג'רום היה גם הוא כדורגלן מקצועני, ששיחק בין היתר בקייזר צ'יפס, מהמועדונים המובילים במדינה.
בשנת 1998, לקראת מונדיאל 1998, השתתף מקארתי כזמר ראפ אורח בשירה של להקת טי.קיי.זי הדרום אפריקאית שנקרא "שיבובו", שכלל גם סימפול של שירה של להקת יורופ, The Final Countdown. מקארתי אף השתתף בקליפ לשיר, שזכה להשמעות רבות במדינה והיה לסינגל שנמכר בכמות ובמהירות הגבוהה ביותר על ידי אמן דרום אפריקאי.
בשנת 2000 נישא מקארתי למריה חוזה סנטוס הספרדיה, והשניים הביאו לעולם שלוש בנות: מינה, מיה ואלגרה. הזוג התגרש בשנת 2007, ובמאי 2014 נישא מקארתי בשנית, ל הסקוטית סטייסי מונרו. לזוג בת אחת, לימה רוזה.
הערות שוליים

↑  פורטו: בני מקארתי מסלטה הוחתם, באתר ynet, 16 ביולי 2003
↑  בני מקארתי עוזב את ווסטהאם, באתר וואלה, 13 באפריל 2011
| נבחרת דרום אפריקה – מונדיאל 1998 |
| --- | --- | --- |
|  1 וונק •  2 מנגוני •  3 ניאתי •  4 ג'קסון •  5 פיש •  6 מסינגה •  7 פורצ'ן •  8 פירי •  9 ברטלט •  10 מושו •   11 מקללה •  12 אוגוסטין • 13 באקלי •  14 סיקוסאנה • 15 קומאלו • 16 באלוי • 17 מקארתי • 18 מורולה • 19 ראדבה • 20 מוקואנה • 21 איסה • 23 גופאנה • מאמן: טרוסייה |  1 וונק •  2 מנגוני •  3 ניאתי •  4 ג'קסון •  5 פיש •  6 מסינגה •  7 פורצ'ן •  8 פירי •  9 ברטלט •  10 מושו •   11 מקללה •  12 אוגוסטין • 13 באקלי •  14 סיקוסאנה • 15 קומאלו • 16 באלוי • 17 מקארתי • 18 מורולה • 19 ראדבה • 20 מוקואנה • 21 איסה • 23 גופאנה • מאמן: טרוסייה | דרום אפריקה |
| נבחרת דרום אפריקה – גביע אפריקה לאומות 2002 |
| --- | --- | --- |
|  1 וונק •  2 מביזלה •  3 קארנל •  4 קנמאייר •  5 בות' •  6 סיבאיה •  7 פורצ'ן •  8 מנגומני •  9 ברטלט •  10 מנגוני •   11 אוגוסט •  12 שפארד • 13 איסה •  14 נומווטה • 15 זומה • 16 באלוי • 17 מקארתי • 18 באקלי • 19 מוקואנה • 20 שומן • 21 טינקלר • 22 ארנדסה • מאמן: קיירוש |  1 וונק •  2 מביזלה •  3 קארנל •  4 קנמאייר •  5 בות' •  6 סיבאיה •  7 פורצ'ן •  8 מנגומני •  9 ברטלט •  10 מנגוני •   11 אוגוסט •  12 שפארד • 13 איסה •  14 נומווטה • 15 זומה • 16 באלוי • 17 מקארתי • 18 באקלי • 19 מוקואנה • 20 שומן • 21 טינקלר • 22 ארנדסה • מאמן: קיירוש | דרום אפריקה |
| נבחרת דרום אפריקה – מונדיאל 2002 |
| --- | --- | --- |
|  1 וונק •  2 נזמה •  3 קארנל •  4 א. מוקואנה •  5 לקגטו •  6 סיבאיה •  7 פורצ'ן •  8 מנגומני •  9 מוקאנסי •  10 מנגוני •   11 מהלנגו •  12 ט. מוקואנה • 13 איסה •  14 נומווטה • 15 זומה • 16 ארנדסה • 17 מקארתי • 18 באקלי • 19 ראדבה • 20 מרלין • 21 פינאר • 22 מולפה • 23 קומנטראקיס • מאמן: סונו |  1 וונק •  2 נזמה •  3 קארנל •  4 א. מוקואנה •  5 לקגטו •  6 סיבאיה •  7 פורצ'ן •  8 מנגומני •  9 מוקאנסי •  10 מנגוני •   11 מהלנגו •  12 ט. מוקואנה • 13 איסה •  14 נומווטה • 15 זומה • 16 ארנדסה • 17 מקארתי • 18 באקלי • 19 ראדבה • 20 מרלין • 21 פינאר • 22 מולפה • 23 קומנטראקיס • מאמן: סונו | דרום אפריקה |
| נבחרת דרום אפריקה – גביע אפריקה לאומות 2006 |
| --- | --- | --- |
|  1 מרלין •  2 טאו •  3 ד. טשאבאלאלה •  4 קאטזה •  5 מביזלה •  6 גקסה •  7 ס. טשאבאלאלה •  8 גומבי •  9 נלקו •  10 וילקאזי •   11 ואן הירדן •  12 מקאניה • 13 איסה •  14 נומווטה • 15 זומה • 16 ג'וזפס • 17 מקארתי • 18 מפלה • 19 מסיללה • 20 נקוסי • 21 מיר • 22 פאלי • 23 מוקואנה • מאמן: דומיטרו |  1 מרלין •  2 טאו •  3 ד. טשאבאלאלה •  4 קאטזה •  5 מביזלה •  6 גקסה •  7 ס. טשאבאלאלה •  8 גומבי •  9 נלקו •  10 וילקאזי •   11 ואן הירדן •  12 מקאניה • 13 איסה •  14 נומווטה • 15 זומה • 16 ג'וזפס • 17 מקארתי • 18 מפלה • 19 מסיללה • 20 נקוסי • 21 מיר • 22 פאלי • 23 מוקואנה • מאמן: דומיטרו | דרום אפריקה |
| --- | --- |
בקרת זהויות :  MusicBrainz: cebc56a0-6b72-4c74-befb-8d395e56806b
ממלכת הקסם

| --- | --- |

טירת סינדרלה הממוקמת במרכז הפארק היא סמלו של פארק ממלכת הקסם
טירת סינדרלה הממוקמת במרכז הפארק היא סמלו של פארק ממלכת הקסם
 מיקום:  פלורידה, ארצות הברית
 תאריך פתיחה:  1 באוקטובר 1971
 אתר נופש:  דיסניוורלד
 תמה:  ממלכת הקסם
 שטח הפארק:  107 אקר
 מפעיל:  חברת וולט דיסני
 אתרי מפעיל נוספים:  וולט דיסני
 קואורדינטות:  28°25′07″N 81°34′52″W﻿ / ﻿28.418611111111°N 81.581111111111°W﻿ / 28.418611111111; -81.581111111111
 אתר רשמי
 
  (למפת ממלכת הקסם מוגדלת) ממלכת הקסם(למפת ממלכת הקסם רגילה) ממלכת הקסם
 
פארק ממלכת הקסם (באנגלית: Magic Kingdom Park) הוא פארק נושא במתחם וולט דיסני וורלד ריזורט שממוקם בביי לייק, פלורידה, ארצות הברית, סמוך לערים אורלנדו וקיסימי. הפארק מנוהל על ידי פארקים, חוויות ומוצרי דיסני, שלוחה של חברת וולט דיסני.
השם הרשמי של הפארק עבר מספר שינויים לאורך השנים, מ"ממלכת הקסם של וולט דיסני וורלד" (Walt Disney World Magic Kingdom) בשנים 1971–1994, ל"ממלכת הקסם" (The Magic Kingdom) בשנים 1994–2017, ולבסוף "פארק ממלכת הקסם" (Magic Kingdom Park).
הפארק נפתח ב-1 באוקטובר 1971 ביחד עם פתיחתו הרשמית של אתר הנופש דיסניוורלד כפארק יחיד במתחם. פארק ממלכת הקסם נבנה בהשראת הפארק דיסנילנד שבאנהיים, קליפורניה אך בקנה מידה גדול יותר, ובהמשך נבנו פארקים על אותו הקונספט באתרי נופש נוספים של דיסני ברחבי העולם כמו פריז, טוקיו, הונג קונג ושנגחאי.
ממלכת הקסם הוא הפארק המפורסם והמבוקר ביותר בעולם כולו כבר בשנה ה-16 ברציפות, עם למעלה מ-17.13 מיליון מבקרים בשנת 2022. הפארק הפך לאייקון תרבותי וסמל בתרבות האמריקאית המודרנית.
מפאת הפופולריות שלה, ממלכת הקסם מתפרשת על פני 435 דונם, מה שהופך אותה לפארק הקטן ביותר באתר הנופש דיסניוורלד, מיד אחרי אולפני הוליווד של דיסני.
המבנה המפורסם בפארק הוא "טירת סינדרלה" הממוקמת בקצה הרחוב הראשי של ארצות הברית (Main Street USA) ומולה ממוקמת הרחבה הראשית (The Hub) אשר בה מתרחשות תהלוכות במשך היום. ממלכת הקסם ידועה במופע הזיקוקים המפורסם שמוצג בה מדי ערב המושך קהל רחב לרחבה הראשית ולרחוב הראשי של ארצות הברית, לרקע טירת סינדרלה.
ממלכת הקסם מחולקת לחמישה אזורים שונים - "ארץ המחר" (Tomorrowland), "ארץ הפנטזיה" (Fantasyland), "כיכר החירות" (Liberty Square), "ארץ המערב הפרוע" (Frontierland) ו"ארץ ההרפתקאות" (Adventureland).
הפארק תוכנן כקילומטר וחצי מהחניון, מעבר ללגונת שבעת הימים (Seven Seas Lagoon) המלאכותית, ובכדי להגיע אליו צריך לקחת סירה או רכבת עילית (Monorail) וזאת על מנת להגביר את האשליה שממלכת הקסם מרוחקת מהעולם החיצון ומרגישה כמו עולם אחר.
היסטוריה

על אף שוולט דיסני היה מעורב בתכנון דיסנילנד, החברה החלה לתכנן את ממלכת הקסם בשנת 1967, רק אחרי מותו של דיסני. הפארק נבנה כגרסה משופרת של הדיסנילנד. יש כמה סיפורים בנוגע לחלק מתכונות הפארק, על פי סיפור אחד, כשדיסני הסתובב בפארק הוא ראה קאובוי מארץ המערב הפרוע מסתובב בארץ המחר, הוא לא אהב את זה שהדמויות לא נמצאות באזורים שלהם, ורצה למנוע מצבים כאלה בפארק החדש. לכן, ממלכת הקסם נבנתה על סדרת מנהרות בשם "Utilidors" (יוטילידורס), שהן מנהרות שמאפשרות לחברי צוות ואורחיVIP לעבור בהן מבלי ששאר האורחים ישימו לב.
בשל מפלס המים הגבוה בפלורידה, לא היה ניתן לבנות מנהרות תת-קרקעיות, לכן הן נבנו מעל פני הקרקע וכך בעצם העניקו לכל הפארק הגבהה של 33 מטרים. רשת המנהרות נשארה כפי שנבנתה בתחילת הבניה ולא התרחבה עם התרחבות הפארק. המנהרות תוכננו להיבנות בכל פארקי דיסני ברחבי העולם, אך בוטלו בעקבות אילוצים כלכליים. בעולם העתיד ובאי ההנאה באפקוט ישנם מערכות קטנות יותר של מנהרות.
ממלכת הקסם נפתחה כחלקו הראשון של אתר הנופש וולט דיסניוורלד ב-1 באוקטובר 1971 יחד עם אתר הנופש הפולינזי של דיסני ואתר הנופש העכשווי של דיסני. הפארק נפתח עם 23 מתקנים - שלושה ייחודיים לפארק ועוד 20 מועתקים מהדיסנילנד, שמחולקים לשש "ארצות", חמש שקיימות בדיסנילנד ועוד אחת ייחודית לפארק (כיכר החירות). חברת וולט דיסני הבטיחה שייבנו עוד ארצות, מתקנים חדשים ואטרקציות ייחודיות.
הארץ הראשונה והיחידה שנוספה, נכון להיום, היא עיר ההנפשה של מיקי. הארץ נפתחה תחת השם "עיר יום ההולדת של מיקי" (Mickey's Birthdayland) ונוספה בשנת 1988 לכבוד יום ההולדת ה-60 של מיקי מאוס. לאחר מכן הארץ שופצה ושמה שונה ל"ארץ הכוכבים של מיקי" (Mickey's Starland), ובשנת 1996 שונה שמה בשנית לשמה העדכני. הארץ כללה אטרקציות כמו הבית הכפרי של מיקי מאוס, הבית הכפרי של מיני מאוס, רכבת ההרים בחווה של גופי, הסירה של דונלד ועוד. הארץ נסגרה ב-12 בפברואר 2011 ובמקומה נפתחה ארץ הפנטזיה החדשה. תחנת הרכבת של וולט דיסני הייתה סגורה במשך כל תקופת הבניה. בשנת 2012 הארץ נפתחה שוב כחלק מארץ הפנטזיה (כתת-ארץ בשם "קרקס סטוריבוק", שאליה מתקן דמבו הפיל המעופף הועבר). רכבת ההרים של גופי נשמרה ושמה שונה ל"גופיני הגדול".
מאז יום הפתיחה, נסגר הפארק רק שש פעמים - חמש עקב הוריקנים (פלויד, פרנסס, צ'ארלי, ג'יני ווילמה) וב-11 בספטמבר 2001 נסגר מאמצע היום עד היום שלמחרת עקב פיגועי 11 בספטמבר.
"ממלכת הקסם" שימשה לעיתים קרובות ככינוי הלא רשמי לדיסנילנד לפני וולט דיסניוורלד. הכינוי הרשמי של דיסנילנד הוא "המקום השמח ביותר על כדור הארץ" (The Happiest Place On Earth) והכינוי הרשמי של וולט דיסניוורלד הוא "המקום הקסום ביותר על פני כדור הארץ" (The Most Magical Place On Earth). כדי להבדיל אותו מהדיסנילנד, בשנת 1994 שונה שמו של הפארק רשמית ל"ממלכת הקסם".
מבנה הפארק

ברחבי הפארק עוברת הרכבת של וולט דיסני. הרכבת עוצרת ברחוב הראשי של ארצות הברית, עולם המחר, ארץ המערב הפרוע וארץ הפנטזיה.
ביום פתיחתו של פארק השעשועים היו בו 23 אטרקציות - 20 מתוכן העתק של האטרקציות שהיו בדיסנילנד. כיום בפארק 48 אטרקציות שמחולקות לשש "ארצות":
הרחוב הראשי של ארצות הברית, מבט לעבר טירת סינדרלה
ארץ ההרפתקאות
הכניסה לעולם המחר
פעמון החירות שבכיכר החירות
ארץ הפנטזיה
עיר ההנפשה של מיקי (שנסגרה)
מבנה הפארק > הרחוב הראשי של ארצות הברית

באופן סמלי הרחוב הראשי של ארצות הברית משמש כפתיחה של הפארק, אחרי הכניסה של תחנת הרכבת. בחלונות הבניינים של הרחוב הראשי, בקומה השנייה, ישנם מיצגים, מחווה לאנשים חשובים הקשורים לחברת דיסני ופיתוח אתר הנופש וולט דיסניוורלד. הרחוב בנוי לפי סגנונות עיצוב מכל רחבי אמריקה. שלא כמו בדיסנילנד, ברחוב הראשי שבממלכת הקסם אין את בית האופרה ובמקומו יש את "תיאטרון כיכר העיר" שבו מתגורר כריסטופר ג'ורג' וויבר, "ראש העיר" של הרחוב הראשי ואחת הדמויות החשובות בפארק.
ברחוב הראשי נמצאות חניות רבות שמוכרות דברים שונים. התפאורה מעוצבת כעיירה קטנה באמריקה בשנות ה-20, בהשראת ילדותו של וולט דיסני והסרט היפהפייה והיחפן. בבניין הראשון ברחוב, בניין העירייה, ישנו לובי לאורחים ובו חברי צוות מספקים מידע ועזרה לאורחים. ברחוב נמצאים גם: מספרה, חנויות מזכרות, כמה מסעדות, חנות ממתקים ובסופו של הרחוב נמצאת מסעדה פינתית שבה חווים האורחים את "החוויה האמריקנית המסורתית"- ישיבה על ספסלים, אכילת נקנקיות וצ'יפס בזמן צפייה בסרטים מצוירים. ברחוב הראשי נמצאת גם אטרקציית נסיע בחשמליות רתומות לסוסים, שבה נוסעים על חשמלית לאורך כל הרחוב הראשי.
בסוף הרחוב הראשי נמצאת טירת סינדרלה, שעל אף שהיא בגובה 55 מטרים בלבד, היא נראית מכל נקודה בפארק ובמיוחד מהרחוב הראשי, מאחר שהקומה השנייה בבניינים של הרחוב הראשי יותר נמוכה מהקומה הראשונה, והקומה השלישית נמוכה עוד יותר, לכן הטירה נראית יותר גבוהה ממה שהיא באמת. האפקט החזותי נוצר כתוצאה מכך שהבניינים יותר נמוכים ממה שהאורחים נוטים לחשוב.
ברחוב נמצאים פסלי מחווה לאחים דיסני - הפסל של וולט דיסני ומיקי מאוס מול טירת סינדרלה והפסל של רוי דיסני ומיני מאוס בכיכר הרחוב הראשי.
מבנה הפארק > ארץ ההרפתקאות

בארץ ההרפתקאות מוצג המסתורין של חקר ארצות זרות. הארץ מעוצבת כג'ונגלים נידחים באפריקה, אסיה, המזרח התיכון, דרום אמריקה ודרום האוקיינוס השקט. ארץ ההרפתקאות מכילה אטרקציות קלאסיות כמו שודדי הקאריביים, מסע בג'ונגל, חדר הטיקי הקסום ועוד.
מבנה הפארק > ארץ המערב הפרוע

בארץ המערב הפרוע המבקרים יכולים לחוות את המערב הישן של אמריקה - הבוקרים מהמערב הפרוע והאינדיאנים, לחקור את הנהרות של אמריקה. ארץ המערב הפרוע מכילה אטרקציות כמו "רכבת הר הרעם הגדול", "הר הרסס", "ג'מבורי דובי הכפר" ועוד.
מבנה הפארק > כיכר החירות

כיכר החירות מבוססת על עיר קולוניאלית מתקופת המהפכה האמריקנית. בכיכר החירות עוגנת ספינת הנהר בלה מנהרות אמריקה. בכיכר החירות ניתן למצוא אטרקציות קלאסיות כמו "הטירה המכושפת", "היכל הנשיאים", "ספינת הנהר בלה" ועוד.